22. april 2020

Til medlemmer af Kløvermarkens Tennis Klub.

Der indkaldes hermed til Kløvermarkens Tennis Klubs ordinære generalforsamling, der afholdes

**Onsdag den 27. maj 2020 kl. 18.30 i Café Bane 8 på Kløvermarksvej 34, 2300 Kbh S.**

Bestyrelsen består af:

Formand: Lars Abat

Kasserer: Mads Terp

Anlægsinspektør: Peter Schøller Rasmussen

Turneringsleder: Mads Høyer

Juniorleder (suppleant indtrådt i stedet for Trine Lok): Ismar Ramadanovic

IT- og Kommunikationsansvarlig: Charlotte Petersen

Breddeformand: Paul Moberg Hasen

Dagsordenen for generalforsamlingen er følgende:

1. Valg af dirigent.
2. Valg af referent.
3. Formandens beretning.
4. Fremlæggelse af det reviderede regnskab (se vedhæftet fil ”Koncernoverblik, Regnskab og Budget Generalforsamling 2020” på hjemmeside for regnskab).
5. Indkomne forslag:
	1. Forslag fra bestyrelsen om vedtægtsændringer (se vedhæftet fil ”Forslag til Love KTK Marts 2020” på hjemmeside). Forslag om udvidelse af bestyrelsen med et medlem mere. KTK er blevet en større klub med flere nye opgaver, så der er brug for flere hænder i bestyrelsen. Det foreslås at splitte posten som ”IT- og Kommunikationsansvarlig” ud på to poster: ”Kommunikations- og Sponsoransvarlig” og ”IT- og Dataansvarlig”.
6. Forslag til sæsonens budget, samt fastsættelse af kontingent og indskud (se fil ”Koncernoverblik, Regnskab og Budget Generalforsamling 2020” på hjemmeside for budgetforslag):
	1. Bestyrelsen foreslår uændrede kontingentsatser og indskud.
7. Valg af bestyrelse og 2 suppleanter:
	1. Valg af Kasserer: Mads Terp stiller ikke op til genvalg.
	2. Valg af Turneringsleder: Mads Høyer stiller ikke op til genvalg.
	3. Valg af Juniorleder: Posten er pt. ledig.
	4. Hvis forslag om nye bestyrelsesposter IKKE vedtages, se i) Hvis forslag vedtages, se ii) og iii):
		1. Valg af IT- og Kommunikationsansvarlig.
		2. Valg af Kommunikations- og Sponsoransvarlig.
		3. Valg af IT- og Dataansvarlig.
	5. Valg af suppleanter.
8. Valg af udvalg.
9. Valg af revisor: Keld Hjort Nielsen stiller op til genvalg.
10. Eventuelt.